Source: https://www.lauragold.sk/reklamacny-poriadok-obrucky
Timestamp: 2018-08-19 20:45:20+00:00
Document Index: 5738169

Matched Legal Cases: ['§ 18', '§ 619', '§ 620', '§ 18', '§ 2', '§ 18']

Reklamačný poriadok sa vzťahuje na kúpne zmluvy uzatvárané osobne v showroom Laura Gold alebo sprostredkovane cez partnerské klenotníctva spolupracujúce s Laura Gold s.r.o., pokiaľ tieto nemajú vlastný reklamačný poriadok.
LAURA GOLD, s. r. o.
so sídlom : 269 Trenčianska Turná 913 21
IČO : 36 350 168
IČ DPH : 2022100234
DIČ : SK2022100234
zapísaná v Obchodnom registri Okresného súdu Trenčín, oddiel Sro, vložka číslo 16310/R
(ďalej len Laura Gold alebo Predávajúci) týmto reklamačným poriadkom v súlade s§ 18 ods. 1 zákona č. 250/2007 Z. z. o ochrane spotrebiteľa a o zmene zákona č. 372/1990 Zb. o priestupkoch v znení neskorších predpisov riadne informuje spotrebiteľa (ďalej aj „Zákazník“ alebo „Kupujúci“) o podmienkach a spôsobe uplatnenia práv zo zodpovednosti za vady (ďalej aj „reklamácia“) vrátane údajov o tom , kde môžu reklamáciu uplatniť a o vykonávaní záručných opráv.
Tento reklamačný poriadok je v súlade s 18 ods. 1 Zákona o ochrane spotrebiteľa zverejnený na internetovej stránke www.lauragold.sk na viditeľnom mieste dostupnom spotrebiteľovi.
Ak je kupujúcim osoba kupujúca tovar za účelom podnikania, resp. výkonu povolania a nie za účelom osobnej spotreby fyzických osôb, teda ak kupujúci nie je spotrebiteľom, nevzťahujú sa na neho ustanovenia tohto reklamačného poriadku.
Zlatníctvo Laura Gold zodpovedá za vady, ktoré má predaný tovar (svadobné obrúčky) pri prevzatí kupujúcim ( 619 ods. 1 Občianskeho zákonníka) a za vady, ktoré sa vyskytnú po prevzatí tovaru v záručnej dobe (§ 619 ods. 2 Občianskeho zákonníka). Záručná doba je 24 mesiacov (§ 620 Občianskeho zákonníka).
Záručné doby začínajú plynúť od dátumu prevzatia tovaru kupujúcim ( 621 Občianskeho zákazníka).
Doba od uplatnenia práva zo zodpovednosti za vady až do doby, keď kupujúci po skončení opravy bol povinný vec prevziať, sa do záručnej doby nepočíta. Ak dôjde k výmene tovaru, začne plynúť záručná doba znova od prevzatia nového tovaru ( 627 Občianskeho zákonníka).
a) spôsobené mechanickým poškodením obrúčok spôsobeným kupujúcim ( poškriabanie obrúčok, rozbitie kameňa, zdeformovanie obrúčok, prasknutie obrúčok, poškodenia obrúčok prítomnosťou chemických látok, čistiacich prostriedkov, používaním čistiacich handričiek na matovaný a gravírovaný povrch a iné)
b) nesprávnym zaobchádzaním s obrúčkami
c) na obrúčky poškodené bežným nosením (prirodzené opotrebenie)
d) na vypadnutie kameňa alebo briliantu, ktoré je spôsobené mechanickým poškodením (nárazom, pádom, neprimeraným tlakom na kameň, a pod.)
e) obrúčky znehodnotené pri zanedbaní starostlivosti a pri nedodržaní pokynov uvedených v Pokynoch pre riadnu starostlivosť v časti VI.
Bežné opotrebenie, poškriabanie a mechanické poškodenie nemôžeme považovať za výrobnú vadu a v týchto prípadoch bude reklamácia odôvodnene zamietnutá. Predávajúci vybaví reklamáciu len na obrúčky, ktoré boli správne používané, bez mechanického poškodenia, prejavila sa na nich v záručnej dobe výrobná vada a spolu s obrúčkami predloží kupujúci faktúru, certifikát pravosti a vyplnený reklamačný formulár zobrazený na stránke www.lauragold.sk , časť Informácie – Reklamačný formulár.
Obrúčky z bieleho zlata môžu nosením zožltnúť. Je to preto, že zliatin bieleho zlata používaného k výrobe je viac druhov. Prírodná farba zlata je len žltá. Biele zlato vzniká zliatím rýdzeho žltého zlata s obyčajnými kovmi bielej farby. Šperky z bieleho zlata sa poťahujú tenkou vrstvou ródia. Ródium je platinový kov, ktorý ma jasnú bielu farbu. Na šperk sa nanáša galvanizáciou. Obrúčka z bieleho zlata sa ako každý iný šperk nosením opotrebúva. Postupne sa z nej vytratí biele ródium a na povrchu sa objaví pôvodná zlatožltá farba zlata.
MIESTO UPLATNENIA PRÁV ZO ZODPOVEDNOSTI ZA VADY (REKLAMÁCIE)
Kupujúci je povinný uplatniť reklamáciu bezodkladne u predávajúceho, a to ihneď po zistený vady (§ 18 ods. 2 Zákona o ochrane spotrebiteľa). Ak je obrúčka s vadou naďalej používaná kupujúcim, následkom čoho vznikne jej neodstrániteľnosť, bude reklamácia predávajúcim zamietnutá. Kupujúci si uplatňuje reklamáciu osobne v prevádzkarni predávajúceho, poštou - zaslaním obrúčok na adresu Predávajúceho alebo osobne - doručením tovaru na adresu Predávajúceho.
Pri predkladaní alebo zasielaní tovaru na reklamáciu je kupujúci povinný predložiť doklad o kúpe alebo jeho kópiu, že tovar bol kúpený od Predávajúceho, v opačnom prípade tovar nemôže byť prijatý na reklamáciu.
Kupujúci je povinný vyplniť reklamačný formulár, ktorý je na stránke www.lauragold.sk v časti Informácie – reklamačný formulár.
Kupujúci je povinný Predávajúcemu zaslať aj faktúru, alebo jej kópiu, ktorú obdržal s objednaným tovarom .
Ak Kupujúci uplatní reklamáciu, Predávajúci, alebo ním poverený zamestnanec, alebo určená osoba, je povinný určiť spôsob vybavenia reklamácie ( 2 písm. m) zákona o ochrane spotrebiteľ najneskôr do 30 dní odo dňa uplatnenia reklamácie. Po uplynutí lehoty na vybavenie reklamácie má spotrebiteľ právo od zmluvy odstúpiť alebo má právo na výmenu výrobku za nový. Vybavením reklamácie, je ukončenie reklamačného konania odovzdaním opraveného výrobku, výmenou výrobku, vrátením kúpnej ceny výrobku, vyplatením zľavy z ceny výrobku, písomná výzva prevzatie plnenia alebo je odôvodnené zamietnutie (§ 2 písm. m) zákona o ochrane spotrebiteľa.
Predávajúci je povinný o vybavení reklamácie vydať písomné vyjadrenie najneskôr do 30 dní od dátumu uplatnenia reklamácie(§ 18 ods. 9 Zákona o ochrane spotrebiteľa). Týmto písomným dokladom je Potvrdenie o vybavení opravy.
Ak ide o neodstrániteľnú vadu, ktorá však nebráni riadnemu užívaniu obrúčok, má Kupujúci právo na primeranú zľavu z ceny výrobku.
Tovar z reklamácie je zasielaný Kupujúcemu na uvedenú adresu prostredníctvom kuriérskej služby na dobierku, kde je zaúčtovaná suma poštovného v rámci Slovenskej republiky 5,- EUR bez DPH a v rámci Českej republiky 6,64 EUR bez DPH. Možnosť bezplatného vyzdvihnutia je v reklamačnom centre Laura Gold v sídle spoločnosti.
Svadobné obrúčky nenoste pri výkone ťažkých prác a v prašnom prostredí, chemicky agresívnom alebo vlhkom prostredí.
Zabráňte aby nedošlo ku styku obrúčok s vodou (obyčajnou, sladkou, slanou), saponátmi, lakom na vlasy, parfumom a inými chemickými prostriedkami.
Povrch obrúčok môže reagovať aj na ľudský pot oxidáciou povrchu.
U obrúčok povrchovo upravovaných (napr. matovaním, pieskovaním, zlátením alebo rhódiovaním) dochádza denným nosením k ošúchaniu povrchovej úpravy, čo je spôsobené opotrebením tovaru. Takéto obrúčky je nutné chrániť pred mechanickým poškodením a nesmú prísť do styku s vodou, čistiacimi prostriedkami, alebo chemikáliami. Pri čistení obrúčok s farebnou úpravou použite iba suchú, mäkkú handričku.
Vo výnimočných prípadoch môže v dôsledku nosenia obrúčok prísť k podráždeniu pokožky. V tomto prípade Vám neodporúčame obrúčky ďalej nosiť. Vtedy ide o Vašu individuálnu alergickú reakciu, čo tiež nemožno považovať za výrobnú vadu.
Svadobné obrúčky na povrchu ródiované veľmi rýchlo reagujú na vplyvy vonkajšieho prostredia zmenou farby alebo stratením lesku. Už malá prítomnosť nevhodných chemických látok spôsobuje ich černenie. Zvlášť citlivé sú na prítomnosť síry. Z organických látok je to napr. ľudský pot. Pot má u každého iné zloženie. Preto niekomu šperky černejú a niekomu nie.
Zlaté a strieborné obrúčky noste vždy a výlučne samostatne, nikdy nie spolu s inými šperkmi.
Obrúčky s osadenými kameňmi nevkladajte do horúcej vody.
Brilianty a drahé kamene patria medzi najtvrdší nerast a ľahko môžu poškriabať ostatné šperky. Pre obrúčky osadené briliantmi je preto mimoriadne dôležité, aby boli uchovávané oddelene a samostatne v mäkkom vrecúšku alebo krabičke. Brilianty chráňte pred mastnotou. Nevystavujte ich prudkým zmenám teploty.
Udržiavanie a čistenie obrúčok v domácich podmienkach sa dajú čistiť prípravkami, ktoré je možné zakúpiť v klenotníctvach, drogériach a v špecializovaných predajniach. Sú to čistiace kvapaliny a handričky. Pred ich použitím si pozorne prečítajte návody na použitie. Neodporúčame použitie handričiek na obrúčky, ktorých povrch je matovaný alebo jemne gravírovaný. Takáto úprava sa môže veľmi ľahko poškodiť.
Ak sa aj napriek všetkému dodržiavaniu vyššie uvedených zásad stane, že sa obrúčky poškodia, v žiadnom prípade sa ich nepokúšajte opravovať doma, ale odneste alebo zašlite ich do predajne, kde ste ich zakúpili. Ak sa bude jednať o výrobnú vadu, budú Vám bezplatne opravené a po dobu, čo boli v oprave, Vám bude predĺžená záručná doba. Pri mechanickom či inom poškodení, na ktoré sa záruka nevzťahuje, alebo ak je obrúčka po záruke, obrúčky Vám opravíme podľa aktuálneho cenníka.
Obrúčky skladujte v priestoroch bez agresívnych chemikálií. Najlepšie v šperkovniciach alebo v samostatných krabičkách na to určených – vystlaných mäkkou látkou (napr. zamat, hodváb) – predídete tak ich poškriabaniu alebo ošúchaniu. Pred odložením ich utrite mäkkou handričkou.
Každý zákazník, ktorý si zakúpi svadobné obrúčky Laura Gold obdrží k svojim obrúčkam certifikát pravosti s jedinečným sériovým číslom.
Sériové číslo slúži pre vyplnenie registračného formulára na stránke www.lauragold.sk – sekcia Informácie – Registrácia certifikátu.
Po zaregistrovaní má Kupujúci automaticky možnosť si uplatniť BEZPLATNÝ doživotný servis, avšak najskôr po dvoch rokoch od zakúpenia obrúčok a následne v intervale každých 24 mesiacov od zrealizovania posledného bezplatného servisu.
A to doručením obrúčok spolu s originálom alebo kópiou certifikátu na adresu Predávajúceho, doručením poštou ako cennú zásielku na adresu servisného centra* Laura Gold (na balík uveďte text BEZPLATNÝ SERVIS), alebo osobným doručením na adresu servisného centra* Laura Gold.
*Adresa servisného centra Laura Gold je zhodná so sídlom spoločnosti.
Bezplatný servis bude vybavený do 30 dní odo dňa prijatia obrúčok do servisu. Po zrealizovaní bezplatných opráv sú obrúčky následne zaslané kuriérom na dobierku v rámci SR v sume poštovného 5,-€ bez DPH a v rámci ČR v sume poštovného 6,64 € bez DPH na adresu Kupujúceho alebo je možnosť bezplatného vyzdvihnutia obrúčok v servisnom centre Laura Gold.
Doživotný bezplatný servis zahŕňa:
Obnovu povrchovej úpravy
Dôkladné vyčistenie obrúčok
Kontrolu osadených kamienkov
Uvedenie do pôvodného stavu v maximálnej možnej miere